**ΖΩΗ ΧΑΤΖΙΔΑΚΗ**

Λέκτορας Εφαρμογών, στο Πανεπιστήμιο Δυτικής Αττικής στο Τμήμα Αγωγής και Φροντίδας στην Πρώιμη Παιδική Ηλικία (μέλος ΔΕΠ από το 2020).

**Email:** zhadzidaki@uniwa.gr

Η Ζωή Χατζιδάκη ενδιαφέρεται για την ρυθμιστική διάσταση της κίνησης στην πρώιμη και την παιδική ηλικία, την **ένταξη του χορού στην εκπαίδευση και την σύνδεση του χορού και της χοροθεραπείας με την** ψυχανάλυση**.**

Έχει πτυχίο **καθηγήτριας σύγχρονου χορού** από την Ανώτερη Επαγγελματική Σχολή Χορού «Ραλλού Μάνου». Δίδαξε **κλασικό και σύγχρονο χορό, ρυθμική και μουσικοκινητική αγωγή σε σχολές χορού, σε σχολεία και παιδικούς σταθμούς.** Συμμετείχε σε παραστάσεις σαν **χορεύτρια**  και **χορογράφος σ**το θέατρο και τον κινηματογράφο. Ιδρυτικό μέλος και διαχειρίστρια της «**ΑΝΙΜΑ – SOMA»** (1992-2015), που έχει στόχο την δημιουργία **χορευτικού αρχείου** στην Ελλάδα κι επιχορηγείται από το ΥΠΠΟΑ για παραστάσεις. Ε**ιδικεύτηκε στην Χοροθεραπεία** με την F. S. Billmann (Καθ. Ψυχολογίας Paris IV,V, ψυχαναλύτρια, χοροθεραπεύτρια). Παρακολούθησε εκπαίδευση στη **Συστημική Οικογενειακή Θεραπεία**  στο Εργαστήριο Διερεύνησης Ανθρώπινων Σχέσεων, κι έχει εργαστεί ως ψυχοθεραπεύτρια ατομικά. Εργάστηκε στις Γυναικείες Φυλακές Κορυδαλλού, ως σύμβουλος και χοροθεραπεύτρια. Από το 1996 έως το 2019 διετέλεσε εργαστηριακή συνεργάτης του **ΤΕΙ Αθήνας,** στο μάθημα της **Μουσικοκινητικής Αγωγής**. **Παραδίδει το μάθημα της Παιδαγωγικής Ψυχολογίας στην Ανώτερη Επαγγελματική Σχολή Χορού ΑΚΤΙΝΑ. Συνεργάστηκε με το ΙΕΠ,** ως ειδική επιστήμων, στην συγγραφή και την αξιολόγηση των νέων προγραμμάτων σπουδών και των οδηγών σπουδών για τον εκπαιδευτικό, στην κατεύθυνση του Χορού των **Γενικών Καλλιτεχνικών Λυκείων.** Δ**ιδάσκει στο Εκπαιδευτικό Πρόγραμμα** Χοροθεραπείας, που διοργανώνει η **Ένωση Χοροθεραπευτών Ελλάδας,** της οποίας διετέλεσε πρόεδρος (2016-2020).